b'\n_START_ARTICLE_\nBMW 1-sarja (F20)\n_START_SECTION_\nBMW 1-sarja (F20) 2011\xe2\x80\x932019\n_START_PARAGRAPH_\nToisen sukupolven 1-sarjalainen esiteltiin syyskuussa 2011 Frankfurtin auton\xc3\xa4yttelyss\xc3\xa4 viisiovisena hatchbackina. Malli kasvoi kokoa akseliv\xc3\xa4lilt\xc3\xa4\xc3\xa4n, leveydelt\xc3\xa4\xc3\xa4n ja kokonaispituudeltaan. Kolmiovinen korimalli esiteltiin kev\xc3\xa4\xc3\xa4ll\xc3\xa4 2012._NEWLINE_Vuoden 2012 Euro NCAP -kolaritestist\xc3\xa4 BMW F20 sai tulokseksi t\xc3\xa4ydet viisi t\xc3\xa4hte\xc3\xa4._NEWLINE_Geneven auton\xc3\xa4yttelyss\xc3\xa4 kev\xc3\xa4\xc3\xa4ll\xc3\xa4 2015 esiteltiin kevyen kasvojenkohotuksen kokenut malli, johon oli tehty muutoksia per\xc3\xa4n ja keulan alueella.\n_START_SECTION_\nBMW M135i ja M140i\n_START_PARAGRAPH_\nEnsimm\xc3\xa4isen\xc3\xa4 esitelty 1-sarjan M-urheilumalli oli M135i, jossa on 3,0-litrainen (322\xc2\xa0hv) kuusisylinterinen moottori. Vuonna 2016 esiteltiin my\xc3\xb6s suorituskykyisempi M140i, jonka moottorissa tehoa on 335 hevosvoimaa. Molemmat M-mallit sai halutessaan xDrive-nelivedolla varustettuna.'